
 PËR NJË SHTESË NË VENDIMIN NR.591, DATË 23.7.2010 TË KËSHILLIT TË MINISTRAVE “PËR DISIPLINIMIN E PËRDORIMIT TË FONDEVE BUXHETORE”, TË NDRYSHUAR 
 
Në mbështetje të nenit 100 të Kushtetutës, të ligjit nr.9643, datë 21.11.2006 “Për prokurimin publik”, të ndryshuar, të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr.10 190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Drejtësisë, Këshilli i Ministrave
 
VENDOSI:
 
1. Në fund të shkronjës “dh” të pikës 1 të vendimit nr.591, datë 23.7.2010 të Këshillit të Ministrave, të ndryshuar, të shtohet një paragraf, me këtë përmbajtje: 
“Përjashtimisht, lejohet Drejtoria e Përgjithshme e Burgjeve, si autoritet kontraktor, për kryerjen e procedurave të prokurimit, me fondet e miratuara në buxhetin e vitit 2010, për blerjen dhe montimin e sistemit të pajisjeve për bllokimin e valëve të telefonisë së lëvizshme në institucionet e ekzekutimit të vendimeve penale, si dhe për lidhjen e kontratës përkatëse.”. 
2. Ngarkohen Ministria e Drejtësisë, Ministria e Financave dhe Agjencia e Prokurimit Publik për ndjekjen dhe zbatimin e këtij vendimi.
 Ky vendim hyn në fuqi menjëherë dhe botohet Fletoren Zyrtare. 

